Isolar-turneen 1976

Isolar-turneen i 1976 var ein konsertturné av David Bowie for å marknadsføre albumet Station to Station. Han opna 2. februar 1976 i Pacific Coliseum i Vancouver, og held fram gjennom Nord-Amerika og Europa, før han enda i Pavillon de Paris i Paris i Frankrike den 18. mai 1976. Turneen er ofte omtalt som Thin White Duke-turneen, Station to Station-turneen, og The White Light-turneen.

Historie

Konsertane byrja utan introduksjon med ei framvising av surrealistfilmen til Luis Buñuel og Salvador Dalí, Un Chien Andalou frå 1928, som inkluderte kjende seksjonar av ei barberblad som skjer inn i augeeplet til ei kvinne. Bowie kom på scenen så snart filmen var over, medan publikum framleis var desorienterte. Dei visuelle elementa i konsertane nytta sider av fluorescerande kvitt lys mot ein svart bakgrunn, som skapte eit nakent skode på ein scene som stort sett var blotta for rekvisittar og andre visuelle distraksjonar. 

Konserten i Public Auditorium i Cleveland i Ohio den 28. februar 1976 vart fanga på lydband av ein konsertgåar og gjeven ut som piratkopiplata «NeoExpressionism» på TSP (The Swinging Pig). Denne vart digitalt ommastra i 2007 og gjeven ut på ein dobbel-CD. Den einaste songen som ikkje vart framført på denne konserten var «Sister Midnight.»

Konserten i Nassau Veterans Memorial Coliseum i Uniondale i New York den 23. mars 1976 var spelt inn av RCA Records og delar av det vart sendt på The King Biscuit Radio Network. To songar frå opptaket vart sidan gjevne ut i 1991 på Rykodisc si utgåve av Station to Station. Heile Nassau-konserten kom ut på luksusutgåva av Station to Station i 2010, i tillegg til i plateboksen Who Can I Be Now? (1974–1976) i 2016. Han vart gjeven ut separat på LP, CD og digitalt i februar 2017 som Live Nassau Coliseum '76.

Bowie tok venen og musikaren Iggy Pop med seg på turneen. Etter ein konsert 21. mars 1976 vart Bowie og Pop arresterte i lag for å ha på seg marihuana i Rochester i New York, sjølv om tiltalane seinare vart henlagt.

Namnet
Turneen har blitt skildra under ei rekkje ulike namn. Sjølv om han offisielt vart kalla Isolar-turneen, har han òg blitt kalla The Thin White Duke-turneen, Station to Station-turneen og White Light-turneen. I følgje biografen Nicholas Pegg var ordet «Isolar» eit anagram av «sailor», eit av favorittorda til Bowie. Isolar kom òg frå eit selskap Bowie lanserte for å ta seg av musikkpubliseringa etter at han drog frå MainMan Publishing. Bowie sjølv sa seinare: «Isola er italiensk for øy. Isolasjon pluss Solar er Isolar. Om eg hugsar det rett, eg var stein.»

Setliste
Denne setlista er representativ for konserten 7. mai 1976 i London i Empire Pool. Han representerer ikkje alle konsertane på heile turneen. 

«Station to Station»
«Suffragette City»
«Fame»
«Word on a Wing»
«Stay»
«I'm Waiting for the Man»
«Queen Bitch»
«Life on Mars?»
«Five Years»
«Panic in Detroit»
«Changes»
«TVC 15»
«Diamond Dogs»
Ekstranummer
«Rebel Rebel»
«The Jean Genie»

Konsertar

Avlyste og flytta konsertar

Songar

Frå Hunky Dory
 «Changes»
 «Life on Mars?»
 «Queen Bitch»
Frå The Rise and Fall of Ziggy Stardust and the Spiders from Mars
 «Five Years»
 «Suffragette City»
Frå Aladdin Sane
 «Panic in Detroit»
 «The Jean Genie»
Frå Live Santa Monica '72
 «I'm Waiting for the Man» (opphavleg frå The Velvet Underground & Nico (1967) av The Velvet Underground og Nico, skriven av Lou Reed)

Frå Diamond Dogs
 «Diamond Dogs»
 «Rebel Rebel»
Frå Young Americans
 «Fame» (Bowie, John Lennon, Carlos Alomar)
Frå Station to Station
 «Station to Station»
 «Golden Years»
 «Word on a Wing»
 «TVC 15»
 «Stay»
Andre songar
 «Sister Midnight» (frå The Idiot av Iggy Pop; skriven av Pop, Bowie og Alomar)

Musikarar

Band («Raw Moon»)
David Bowie – vokal, saksofon
Carlos Alomar – rytmegitar, musikalsk leiar, korvokal
Stacy Heydon – sologitar, korvokal
George Murray – bassgitar, korvokal
Dennis Davis – trommer, perkusjon
Tony Kaye – klaverinstrument

Scenearbeidarar
Vern Moose Constan, Rob Joyce – bandteknikarar
Lonnie McKenzie, Leroy Kerr, Lester Burton, Buddy Prewitt, Larry Sizemore – lysteknikarar
Buford Jones, Scott Wadsworth – lydteknikarar

Kjelder

Denne artikkelen bygger på «Isolar – 1976 Tour» frå ,  den 31. august 2021. 
 oppgav desse kjeldene: 

 

David Bowie-turnear
Konsertturnear i 1976